Ρούσος Κούνδουρος

Ο Ρούσος Κούνδουρος (1823 - 1907) ήταν Έλληνας οπλαρχηγός και πολιτικός της Κρήτης που έλαβε μέρος στην Κρητική Επανάσταση του 1866 καθώς και στους αγώνες για την απελευθέρωση της Κρήτης μέχρι το 1897 αλλά και αργότερα.

 Βιογραφικά στοιχεία 
Γεννήθηκε κοντά στα Σφακιά, στον Εμπρόσγιαλο (σημερινή Χώρα Σφακίων), το 1823 και πατέρας του ήταν ο Ιωάννης Κούνδουρος. Από νέος αναμείχθηκε στο εμπόριο, ακολουθώντας τα βήματα του πατέρα του, αλλά και άλλων συγγενών του, φτάνοντας να αποκτήσει δικό του καράβι. Έγινε δε πρόεδρος εμπορικής εταιρείας με έδρα το Ηράκλειο, δραστηριότητες τις οποίες εγκατέλειψε πριν την επανάσταση του 1966, όταν ασχολήθηκε με την πολιτικήΡούσος Κούνδουρος 1823-1907, Ευστράτιος Ι. Στρατίκος, Αθήνα 1984.

Εκλέχθηκε κατ' επανάληψη πληρεξούσιος Σφακίων, από την αρχή της επανάστασης του 1866 και συμμετείχε στην Επαναστατική Συνέλευση. Πήρε επίσης τη θέση του «γενικού διοικητικού συμβούλου». Σαν οπλαρχηγός λάμβανε μέρος σε μάχες για την επανάσταση της Κρήτης, την πολιορκία του Καστελλίου Κισσάμου, στα Σφακιά αλλά και αλλού και στην Κρητική Επανάσταση (1866-1869), αλλά και στην Κρητική Επανάσταση (1897-1898)Λήμμα Ρούσος Κούνδουρος, Εγκυκλοπαιδικό Λεξικό Ελευθερουδάκη, 1930.

 Οικογένεια 
Πατέρας του ήταν ο Ιωάννης Κούνδουρος. Είχε παντρευτεί την Μαρία Μανουσέλη, κόρη του Καλλικρατιανού Ανδρέα Μανουσέλη και απέκτησαν οκτώ παιδιά, δυο αγόρια και έξη κορίτσιαΡούσος Κούνδουρος 1823-1907, Ευστράτιος Ι. Στρατίκος, Αθήνα 1984Η απελευθέρωση της Κρήτης χρηματοδοτήθηκε από τη Σμύρνη Στυλιανός Σ. Μπαϊρακτάρης, Τα Σφακιά, τριμηνιαία έκδοση της Ένωσης των απανταχού Σφακιανών, Τεύχος 105, Ιούνιος-Ιούλιος-Αύγουστος 2003, σελ. 9, τον Μανούσο Κούνδουρο (1860-1933), αγωνιστή και πολιτικό που ηγήθηκε της επανάστασης και της ιδέας της αυτονόμησης της Κρήτης, τον Γιάγκο (Ιωάννη) (1864-1927) ο οποίος εγκαταστάθηκε στη Σμύρνη, τη Σοφία, σύζυγο Νικολάου Κατσουλογεώργη (αργότερα παντρεύτηκε το Ρούσο Χριστοδουλάκη όταν ο πρώτος της σύζυγος πέθανε), την Αργυρώ, σύζυγο Μανούσου Μπαϊρακτάρη, τη Δέσποινα, σύζυγο Εμμανουήλ Αναγνωστάκη, την Ελένη, σύζυγο Ευαγγέλου Σταυρίδου, την Ξανθίππη, σύζυγο Νικολάου Κουντουράκη, τη Χρυσάνθη, σύζυγο Γεωργίου Πλουμίδου. Ο εγγονός του, Λασθένης Κούνδουρος, σκοτώθηκε στην Κατοχή από ατύχημα (Μάιος 1944), ενώ συμμετείχε στην Αντίσταση ως αξιωματικός του ΕΔΕΣ.Βλ. στις ημερολογιακές εγγραφές της 5ης και 6ης Μαΐου 1944 του Ζέρβα, στο: .

 Αναφορές 

Κατηγορία:Έλληνες αγωνιστές του 19ου αιώνα
Κατηγορία:Κρητικοί οπλαρχηγοί
Κατηγορία:Έλληνες πληρεξούσιοι
Ρουσος